Joseph Maria Olbrich

Joseph Maria Olbrich (født 22. desember 1867 i Opava, død 8. august 1908 i Düsseldorf) var en østerriksk arkitekt og designer som tidlig i sin karriere arbeidet innen art nouveau-stilen for så å nærme seg modernismen.

Olbrichs hovedverk er sesesjonsbygningen i Wien (1898).  Sammen med Josef Hoffmann, Koloman Moser og Gustav Klimt var han med på å stifte Wienersesesjonen i 1897. I 1900 ble han kalt til Darmstadt av erkehertug Ernst Ludvig for å bygge opp en kunstnerkoloni med det formål å gi kunstnerne frie hender til å utvikle design-idéer til hjelp for det lokale næringslivet.  Denne kolonien på Mathildenhöhe rett utenfor Darmstadt ble sentral i utviklingen av den tidlige modernismen i Tyskland. De første sju medlemmer var foruten Olbrich, Peter Behrens, Patriz Huber, Ludwig Habich, Rudolf Bosselt, Hans Christiansen og Paul Bürck.

Referanser

Eksterne lenker 
 Stiftelsen Mathildenhöhe

Østerrikske arkitekter
Personer fra Opava
Art nouveau